મુંબઇ: નોટબંધી બાદ બેન્કોની ડિપોઝિટમાં મોટા પ્રમાણમાં વધારો થયો છે. તાજેતરમાં વડા પ્રધાનના બેન્કોના વ્યાજદરમાં ઘટાડાના સૂચન બાદ ઘણી બેન્કોએ લોન ઉપરના વ્યાજના દરમાં ઘટાડો પણ કર્યો છે, પરંતુ આગામી ફેબ્રુઆરીની રિઝર્વ બેન્ક ઓફ ઇન્ડિયાની નાણાકીય નીતિ સમીક્ષા બેઠકમાં વ્યાજદરમાં સંભ‍વતઃ ઘટાડો નહીં કરાય. એસબીઆઇ રિસર્ચના રિપોર્ટમાં જણાવ્યા પ્રમાણે વૈશ્વિક બજારમાં અનિશ્ચિતતાઓ પ્રવર્તી રહી છે અને તેના કારણે આરબીઆઇ વ્યાજદરમાં ઘટાડો નહીં કરે, જોકે ફુગાવાનો દર ઘટતાંની સાથે આરબીઆઈ વ્યાજના દરમાં ઘટાડો કરી શકે છે તેવો મત વ્યક્ત કરાયો હતો.